કચ્છ જીલ્લા ના રાપર તાલુકા ના પ્રતાપગઢ ગામે રાત્રિ દરમિયાન ડબલ મર્ડરનો બનાવ બનવા પામ્યો હતો મૂળ રાપર ના કીડીયાનગર અને હાલે પ્રતાપગઢ ગામે વસવાટ કરતા રમેશભાઈ કોળીના પુત્ર વિજય કોળી તથા ઉર્મિલા કોળી આ બાળકી અને બાળકની કોઈ કારણોસર બોથડ પદાર્થ વડે પ્રહારો કરી હત્યા કરી નાખવામાં આવી છે. મોડી રાત સુધી બાળકો ઘરે પરત ન ફરતા પરિવારજનોએ આસ-પાસ વિસ્તારમાં શોધ-ખોળ આદરી હતી તે દરમિયાન વહેલી સવારે ગામ નજીક આવેલ તળાવ પાસે પહેલાં વિજય કોળીની લાશ મળી આવી હતી. વિજય કોળીની લાશને પીએમ માટે પલાસવા ખસેડાયા બાદ આજ વિસ્તારમાં શોધખોળ કરતાં ઉર્મિલા કોળીની પણ હત્યા કરાયેલી લાશ મળી આવી હતી.